CELEX: 62016TN0392
Language: et
Date: 2016-07-26 00:00:00
Title: Kohtuasi T-392/16: 26. juulil 2016 esitatud hagi – Axium versus parlament

5.9.2016   
            
            
               ET
            
            
               Euroopa Liidu Teataja
            
            
               C 326/33
            
         26. juulil 2016 esitatud hagi – Axium versus parlament
   (Kohtuasi T-392/16)
   (2016/C 326/56)
   Kohtumenetluse keel: prantsuse
   
      Pooled
   
   
      Hageja: Axium (Oberschaeffolsheim, Prantsusmaa) (esindaja: advokaat N. Deleau)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada 9. juuni 2016. aasta otsus, millega Euroopa Parlament otsustas hankemenetlusest kõrvale jätta äriühingu Axium pakkumuse;
            
         
               —
            
            
               mõista kodukorra artikli 133 ja järgnevate artiklite alusel Euroopa Parlamendilt äriühingu Axium kasuks välja 4 000 eurot;
            
         
               —
            
            
               mõista Euroopa Parlamendilt välja käesoleva menetlusega seonduvad kulud.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimene väide, et Euroopa Parlamendi 9. juuni 2016. aasta otsuses D 201714, millega lükatakse tagasi hankemenetluses 06D30/2015/M064 esitatud hageja pakkumus ning mis puudutab menetlust „Prantsusmaa-Strasbourg: Raamleping Strasbourgis asuvates Euroopa Parlamendi hoonetes asbesti eemaldamise tööde kohta” (ELT 2015/S 242-438527) ja otsust sõlmida hankeleping teise pakkujaga (edaspidi „vaidlustatud otsus”), on rikutud menetlusnormi, kuna hagejale saadetud vaidlustatud otsust sisaldavale kirjale alla kirjutanud isikule ei ole delegeeritud volitusi, mis on vajalikud hankija ehk Euroopa Parlamendi nimelt tegutsemiseks.
            
         
               2.
            
            
               Teine väide, et vaidlustatud otsuses on rikutud materiaalõigusnormi, kuna hageja pakkumuse kõrvalejätmine ei ole kooskõlas komisjoni 29. oktoobri 2012. aasta delegeeritud määruse (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju, artikli 158 lõikega 3 ning ei ole seega põhjendatud.